Ei8ht

"Ei8ht" (בתרגום חופשי לעברית: "שמונה") הוא אלבום האולפן השמיני של להקת הרוק האמריקאית שיינדאון שעתיד לצאת לאור ב-29 במאי 2026 בהפצת חברת התקליטים אטלנטיק רקורדס.

היסטוריה
ההודעה הראשונית על האלבום השמיני יצאה עוד בטרם הושק Planet Zero, אלבומה השביעי של הלהקה. בראיון לרשת ABC הכריז ברנט סמית, סולן הלהקה, כי האלבום הבא, השמיני במספר, כבר נכתב. סמית ציין כי , וזאת בהתייחס להיותו של Planet Zero אלבום קונספט העוסק בנושא מסוים.

ב-2023, בראיון המשך ל-ABC, סיפר סמית כי כששמע את השירים שנכתבו לאלבום פעם נוספת, הופתע. . באותו ראיון, ובראיונות נוספים, ציין סמית שהוא מעריך שהאלבום ייצא לאור ב-2024.
הפקת האלבום
בראיון בחודש פברואר 2024 ציין סמית שהלהקה אמנם מתוכננת לקיים מספר מצומצם של הופעות ב-2024, אך התוכניות העיקריות לסיבוב הופעות בינלאומי הן לשנים 2025 ו-2026, וכי הלהקה שוהה בתקופה הנוכחית באולפן ההקלטות, ועובדת על חומר חדש. סמית ציין שהחומר עתיד להתחיל לצאת בזמן הקרוב. במקביל פרסמה הלהקה בעמוד האינסטגרם שלה "סיור וירטואלי" באולפן ההקלטות Big Animal Studio השייך לאריק בס, ושבו הקליטה גם את אלבומה הקודם.

במאי 2024 סיפר מתופף הלהקה, ברי קרץ', כי מספר שירים מתוך האלבום החדש נמצאים בשלבי הפקה אחרונים וכי לקראת סוף 2024 ותחילת 2025 ייצאו לאור שירים חדשים של הלהקה, אך לא כל השירים לאלבום כבר נכתבו, וכי נותר "מספר מצומצם של שירים" שעליהם לכתוב כדי להשלים את האלבום. עוד ציין קרץ' כי שיטת העבודה של הלהקה היא לכתוב אלבום שלם שניתן להאזין לו מתחילתו ועד סופו, ולא אסופת שירים שחלקם ייצאו כסינגלים ואחרים נועדו רק כדי למלא מקום באלבום, וכי על השירים להיות בעלי מכנה משותף שיתאים לרוח האלבום כולו.

בספטמבר מסר קרץ' שחצי מהאלבום הושלם, וכי שבעה שירים כבר הוקלטו. עוד ציין קרץ' כי סגנונו של האלבום שונה, וכי בכוונת הלהקה לחזור להופעות מהר, מאחר שהצלחת הסינגל "A Symptom of Being Human" הביאה ללהקה קהל חדש, אך לדבריו אלו לא יהפכו למעריצים של ממש לפני שיחזו בלהקה בהופעה חיה.

בראיון בחודש נובמבר סיפר אריק בס שהלהקה עובדת על האלבום בצורה שונה מבעבר. בעבר הייתה הלהקה כותבת שירים, ולבסוף בוחרת את השירים שייכללו באלבום ומקליטה אותם. הפעם, כך סיפר, כותבת הלהקה מספר שירים, בוחרת מהם ומקליטה אותם, ואז כותבת עוד מספר שירים, בוחרת מהם ומקליטה אותם וחוזר חלילה. כמו כן ציין בס שהלהקה לא מגדירה את הסוגה של האלבום, וכי המוזיקה של שיינדאון אמנם מוגדרת כרוק, אך בעבר היו שירים שחצו לסוגות אחרות. בנוסף ציין בס כי בניגוד לשני האלבומים האחרונים של שיינדאון ולאלבום הסולו שלו שעתיד לצאת במקביל, האלבום החדש לא יהיה אלבום קונספט, אלא אלבום רוק רגיל. מספר ימים לאחר מכן פרסמה הלהקה פוסט ברשתות החברתיות, בו הסבירה שאף על פי שהאלבום יישמע כמו אלבום של שיינדאון, הרי שהוא לא יהיה אלבום שכולו רוק אלא אלבום שיכלול סוגות שונות שהשפיעו על חברי הלהקה לאורך השנים.

בחודש מרץ 2025 עדכן סמית שכ-85% מהאלבום הושלמו, וכי הלהקה עובדת על השירים הנותרים בניסיון לעמוד בלוח הזמנים הנובע מסיבוב ההופעות המתוכנן להמשך השנה. עוד ציין סמית כי ב-2026 מתכננת הלהקה לצאת לסיבוב הופעות עולמי, במסגרתו תופיע הלהקה "בכל שבע היבשות" כדבריו. מעט לאחר מכן ציין מאיירס כי לדעתו העדכון של סמית אינו מעוגן במציאות, וכי רק מחצית משירי האלבום הוקלטו, כשהיתר עדיין בשלב הדמו. עוד ציין מאיירס כי להערכתו סמית מסר שהאלבום כמעט מוכן וייצא במהלך 2025 על מנת להרגיש מחויב לקיים את ההבטחה, וכי הוא עצמו לא מצליח להבין כיצד ניתן לשלב בלוח הזמנים של הלהקה הן את הקלטת האלבום והפקתו והן את סיבוב ההופעות שהוכרז.

בהמשך השנה מסר סמית כי במהלך יולי תוציא הלהקה שני סינגלים נוספים מתוך האלבום, ובחודש נובמבר היא עתידה להכריז רשמית על האלבום, שייצא ככל הנראה במרץ 2026, אך עם צאת הסינגל הרביעי מתוך האלבום, הכריז סמית כי ההודעה הרשמית על האלבום צפויה רק בינואר 2026.

בסוף 2025 סיפר קרץ' כי מדובר באלבום אקלקטי, וכי חברי הלהקה מכנים אותו בשלב זה "8" או "SD8", מאחר שעדיין לא נבחר לו שם רשמי, אם כי שם הסינגל "Dance, Kid, Dance" עלה כמועמד אפשרי לשם האלבום.

שיווק
בספטמבר 2024 פרסמה הלהקה טיזר רשמי ראשון לאלבום, בו נכתב "אנחנו כאן בחוץ" (We Out Here), ותמונה ובה קובץ קול המכיל את השיר ה-13 באלבום השמיני, עם ההאשטאג #shinedown8 ו-#SD8, כלומר, האלבום השמיני של שיינדאון.

ב-9 בנובמבר 2024 ביצעה הלהקה לראשונה בהופעה במסה, אריזונה את "Three Six Five", אחד משירי האלבום שבדרך.

בערב חג המולד פרסמה הלהקה טיזר נוסף בחשבון האינסטגרם שלה, ובו התאריך 1 בינואר, ואחריו תמונות של חברי הלהקה באולפן הקלטות. בהמשך רמזה הלהקה בסטורי כי השיר 365 מוכן להפצה. בסופו של דבר הוציאה הלהקה ב-1 בינואר 2025 את הפזמון של השיר ברשתות החברתיות ואתגרה את עוקביה להשתמש בו כרקע לפוסט סיכום שנה. בהמשך פרסמה הלהקה טיזר חדש, הפעם ל-21 בינואר.

ב-17 בינואר 2025 הודיעה הלהקה רשמית כי שני הסינגלים הראשונים מהאלבום, "Three Six Five" ו-"Dance, Kid, Dance" ייצאו יחד ב-24 בינואר. עם צאתם זכו שניהם להצלחה, וטיפסו במהרה במצעדי הרוק, האלטרנטיב והפופ.

ב-14 ביולי הודיעה הלהקה כי יום לאחר מכן ייצא הסינגל השלישי מתוך האלבום, "Killing Fields".

בחודש ספטמבר הודיעה הלהקה כי היא "נודדת אל מחוזות הקאנטרי". ב-10 באוקטובר 2025 השיקה הלהקה שיר חדש מתוך האלבום שבדרך, בשם "Searchlight", בהופעה בגרנד אול אופרי. הסינגל יצא רשמית כסינגל הרביעי מתוך האלבום ב-18 בנובמבר. במקביל אישר סמית כי ארבעת הסינגלים שיצאו, יופיעו כולם באלבום.

בערב חג המולד הוציאה הלהקה לרשתות החברתיות טיזר ובו נכתב "", ככל הנראה רמז לשמו של האלבום, או שמו של סינגל חדש לקראת הכרזת האלבום.

באמצע ינואר 2026 הודיעה הלהקה כי האלבום יוכרז רשמית בהמשך החודש. עקב פטירתה של אמו של סמית, התעכבה הכרזת האלבום והוא הוכרז ב-17 בפברואר, יחד עם סינגל נוסף, "Safe and Sound".

סיבוב הופעות
ב-20 בינואר 2025 הכריזה הלהקה על "Dance, Kid, Dance Tour", סיבוב ההופעות שילווה את האלבום החדש. במסגרת ההודעה הראשונית פורסמו 34 תאריכי הופעות, החל מ-25 באפריל ועד לסוף חודש אוגוסט (מלבד יוני), בארצות הברית בלבד. בהופעות ישתתפו אורחים כמו להקת בוש וברטות'. מורגן וייד תחמם את הלהקה בכל המופעים.

רשימת שירים

קישורים חיצוניים

הערות שוליים

קטגוריה:אלבומי שיינדאון
קטגוריה:אלבומים באנגלית
קטגוריה:אלבומי חברת אטלנטיק רקורדס